Manuel Cabada Castro

Manuel Cabada Castro, nado en Sabucedo (A Estrada) o 21 de outubro de 1935, é un filósofo e escritor galego.

 Traxectoria 
Tras estudar no Colexio dos xesuítas de Camposancos, Carrión de los Condes, Palencia e Salamanca, licenciouse en Filosofía pola Universidade Pontificia Comillas, en Filosofía e Letras pola Universidade Complutense de Madrid, en Teoloxía pola Universidade de Innsbruck e doutor en Filosofía polas universidades de Múnic (cunha tese sobre o filósofo e pedagogo Gustav Siewerth dirixida polo seu mestre o teólogo Karl Rahner), e Complutense de Madrid. Foi profesor de Metafísica-Teodicea na Universidade Pontificia Comillas desde o curso 1969-1970 e de Antropoloxía Filosófica (desde o curso 1978-1979) na Universidade Complutense de Madrid ata a súa xubilación en 2005. Colaborou en Encrucillada, Grial e na revista filosófica Pensamiento, da que foi secretario de redacción.

 Obra en galego 
 Ensaio 
 A rapa das bestas de Sabucedo: historia e antropoloxía dunha tradición, 1992, Ir Indo.
 Paixón poética e militancia galeguista. Estudio biográfico sobre Xosé Manuel Cabada Vázquez (1901-1936), 2001, Ediciós do Castro.
 Galicia. Raíces e compromiso, 2016, Ir Indo.
 Recompondo un país magoado (2023). Santiago: Laiovento. 228 páxs. ISBN 978-84-8487-631-1.
 Boa nova para tempos novos. Comentarios velaíños aos evanxeos dominicais (2025). SEPT. 304 páxs. ISBN 978-84-7337-074-0.

 Poesía 

 Versos para soñarmos espertos (2025). Medulia. 128 páxs. ISBN  978-84-10324-48-0.

 Edicións 
 Xosé Manuel Cabada Vázquez. Obra completa. Poemas e outros escritos, 2001, Fundación Cultural da Estrada.

 Obras colectivas 
 A menciña da palabra. Datos antropolóxicos, en Manuel Reimóndez Portela na lembranza, 1996, Ediciós do Castro.
 Terra de Montes e o simbolismo dos montes, en Forcarei, historia fotográfica do século XX, 2005, Deputación de Pontevedra.
 Piroloxía reflexiva de urxencia, en Á procura da nosa identidade. Terra de Montes, 2007, Deputación de Pontevedra.
 A rapa das bestas de Sabucedo, en Tempos de Festa en Galicia. Tomo II: Entre o Corpus e o mes de agosto, 2008, Fundación Caixa Galicia.
 0 Padre Seixas desde dentro. Unha aposta progresista, galeguista e universalista, 2013, SEPT.

 Obra en castelán 
 Ensaio 
 El humanismo premarxista de Ludwig Feuerbach, 1975.
 Feuerbach y Kant: dos actitudes antropológicas, 1980.
 Querer o no querer vivir. El debate entre Schopenhauer, Feuerbach, Wagner y Nietzsche sobre el sentido de la existencia humana, 1994.
 La vigencia del amor: afectividad, hominización y religiosidad, 1994.
 Recuperar la infinitud. En torno al debate histórico-filosófico sobre la limitación o ilimitación de la realidad, 2008.
 El animal infinito. Una visión antropológica y filosófica del comportamiento religioso, 2009.

 Libros sobre o autor 
 Ser querido y querer. Ensayos en homenaje a Manuel Cabada Castro, 2007, Salamanca, Editorial San Esteban.

 Obra en alemán 
 Ensaio 
 Sein und Gott bei Gustav Siewerth, 1971.

 Recoñecementos 
 Insignia do Salmón de Ouro e Pregoeiro da XIX Festa do Salmón da Estrada, o 17 de maio de 1992.
 V Edición Premios San Martiño de nomalización lingüística (1995), no Concello da Estrada.

 Véxase tamén 

 Ligazóns externas 
 Manuel Cabada Castro  no dixital Terra e Tempo.
 Páxina web sobre Manuel Cabada Castro

Categoría:Filósofos de Galicia
Categoría:Escritores de Galicia en lingua castelá
Categoría:Nados na Estrada
Categoría:Nados en 1935
Categoría:Alumnos da Universidade Pontificia Comillas
Categoría:Alumnos da Universidade Complutense de Madrid
Categoría:Escritores de Galicia en lingua galega